Der Spiegel: Merkel på NSAs overvåkingsliste siden 2002
Det tyske nyhetsmagasinet Der Spiegel skriver lørdag kveld at Angela Merkel sto på en liste over NSAs overvåkingsmål allerede i 2002. Der Spiegel skriver at dette tyder på at hun kan ha blitt overvåket i ti år. I 2002 var Merkel fremdeles leder for opposisjonen i Tyskland. Hun ble valgt til forbundskansler først i 2005.Der Spiegel skriver videre at Merkel også sto på en tilsvarende liste noen uker forut for Barack Obamas besøk til Berlin i juni i år. Tidligere denne uken skrev Spiegel at NSA skal ha overvåket Angela Merkels mobiltelefon. Merkel uttalte etter avsløringene at det var uakseptabelt å spionere på venner. Ifølge Der Spiegel skal USA president Barack Obama onsdag ha ringt personer til Merkel og forsikret om at han ikke kjente til overvåkingen av Merkels mobil. Obama skal også ha unnskyldt seg overfor den tyske forbundskansleren. Et annet dokument, som stammer fra 2010, viser at de amerikanske etterretningsorganisasjonene NSA og CIA hadde egne baser på 80 forskjellige steder rundt i verden, ifølge det tyske magasinet. 19 av disse skal være i europeiske storbyer som Paris, Madrid, Roma, Praha og Genève. Der Spiegel nevner ingenting om hvorvidt NSA eller CIA hadde baser i Norge. Norge i samtaler om FN-resolusjon Ifølge det anerkjente magasinet Foreign Policy var Norge ett av i alt 19 land som før helgen var i samtaler med medlemmer fra Tyskland og Brasils FN-delegasjoner. Både Tysklands forbundskansler Angela Merkel og Brasil president Dilma Rousseff skal ha blitt overvåket av den amerikanske etterretningsorganisasjonen NSA. De ferske resolusjonsforslaget skal være et forsøk på å bremse NSAs snoking. Dokumenter som den amerikanske varsleren Edward Snowden har lekket til den britiske avisen The Guardian skal ha avslørt at NSA tidligere skal ha overvåket minst 35 statsledere. En rekke toppolitikere har fordømt den angivelige spionasjen. The Guardian-journalist Glenn Greenwald har også uttalt til Dagbladet at USA skal ha overvåket Norge, og norske eksperter har tidligere sagt til VG at det kan være interessant for USA å overvåke norske politikere.Resolusjonsforslaget nevner ikke USA eller NSA spesifikt, men skal komme som et direkte resultat av de siste dagers avsløringer. Foruten Norge skal også diplomater fra Argentina, Østerrike, Bolivia, Ecuador, Guyana, Ungarn, India, Indonesia, Liechtenstein, Paraguay, Sør-Afrika, Sverige, Sveits og Uruguay vært i samtaler med den brasilianske og den tyske FN-delegasjonen. UD hadde lørdag kveld ikke mulighet til å kommentere den norske deltakelsen i disse samtalene. Flere møter med USAI referatet som VG har fått tilgang til, kommer det frem at den norske delegasjonen gjorde det helt klart at Norge forutsetter at norske utenriksstasjoner ikke blir overvåket. Samtidig forsikret amerikanerne at overvåkningen gjennom det omstridte PRISM-programmet er underlagt «effektive rettslige kontrollmekanismer» og kun skjer i tilfeller det er foreligger en begrunnet mistanke. Det kommer også frem at amerikanerne var interessert i de norske vurderingene av hva som er ansett som akseptabelt og stilte spørsmål om den norske lovgivningen på dette området.Krypterte telefoner Justis- og beredskapsminister Anders Anundsen har bekreftet overfor VG at alle statsråder og nøkkelpersonell i den nye regjeringen i disse dager får tilgang til krypterte kommunikasjonsløsninger. Disse skal brukes til å formidle sensitiv og sikkerhetsgradert informasjon uten at dette kan avlyttes. Toppolitikerne VG har vært i kontakt med følger disse sikkerhetsreglene for å unngå å bli overvåket:** Bruker «egnede» rom for fortrolige møter og samtaler.
Ifølge hemmelige dokumenter kan Tysklands forbundskansler ha blitt overvåket av USA i over ti år.